Diari Oficial de la Generalitat Valenciana


Sumari del DOGV 4659, del 29-12-2003 (2003/13056)

ORDE de 19 de desembre de 2003, de la Conselleria de Justícia i Administracions Públiques, per la qual es regulen els horaris d'espectacles públics, activitats recreatives i establiments públics, per a l'any 2004.
---------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2003/12/19/(1)/dof/vci/html**

### Dades del document

Número de DOGV
:   4659

Data del DOGV
:   29-12-2003

Secció del DOGV
:   I. DISPOSICIONS GENERALS

Número del document
:   2003/13419


Data del document
:   19-12-2003

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * horari comercial
    * espectacle d'animals
    * establiment de jocs
    * indústria gastronòmica
    * espectacle esportiu
    * ludoteca
    * manifestació cultural
    * legislació
    * indústria cinematogràfica
    * instal·lació esportiva
    * administració local
    * espectacles

ORDE de 19 de desembre de 2003, de la Conselleria de Justícia i Administracions Públiques, per la qual es regulen els horaris d'espectacles públics, activitats recreatives i establiments públics, per a l'any 2004. [2003/13625]
  
L'article 30 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics, disposa que l'horari general d'obertura i tancament dels locals i establiments compresos en el seu àmbit d'aplicació, es determinarà anualment, per Orde de la Conselleria competent de la Generalitat Valenciana, oïda la Comissió d'Espectacles i Activitats Recreatives de la Comunitat Valenciana.
  
La determinació d'este horari general, així com de les altres especificacions a què es referix l'esmentat article 30 de la Llei 4/2003, de 26 de febrer, de la Generalitat Valenciana, s'ha evidenciat com una ferramenta útil a l'hora d'harmonitzar els legítims drets i interessos en joc.
  
L'existència d'activitats i sorolls tolerables depén, en no poca mesura, tant del lloc com del moment en què es produïxen. El fet que la vida quotidiana gire entorn de determinats usos horaris obliga a l'adaptació d'estos amb la finalitat de salvaguardar drets constitucionals com ara, com la qualitat de vida, el dret a la salut i el dret a un medi ambient adequat per a la persona, alhora que es facilita ?l'adequada utilització de l'oci».
  
Per tot això, fent ús de les facultats conferides en l'article 30 de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics, en relació amb el Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, sentida la Comissió d'Espectacles i Activitats Recreatives de la Comunitat Valenciana, en la reunió del dia 12 de desembre de 2003,
  
ORDENE
  
Article 1. Objecte i àmbit d'aplicació
  
La present Orde té per objecte establir l'horari general d'obertura i tancament dels espectacles, establiments públics i activitats recreatives, regulats per la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics.
  
Article 2. Horari general
  
1. Els espectacles públics, activitats recreatives i establiments públics, segons el grup a què pertanguen, podran exercir la seua activitat únicament dins dels horaris establits com d'obertura i tancament per a cadascun d'ells en els apartats següents:
  
Grup A. Cine, autocine, cine d'estiu, teatres, auditoris i circs.
  
Obertura: 10.00 hores.
  
Tancament: després de l'acabament de l'última sessió que com màxim s'iniciarà a les
  
01.00 hores.
  
Grup B. Camps d'esport i estadis, i també, canòdroms, velòdroms, hipòdroms, pistes de birles, billars i trinquets.
  
Obertura: 10.00 hores.
  
Tancament: 01.00 hores.
  
Grup C. Bars, cafés, cafeteries, cibercafés sense jocs i restaurants i semblants.
  
Obertura: 06.00 hores.
  
Tancament: 01.30 hores.
  
Grup D. Salons de banquets.
  
Obertura: 10.00 hores.
  
Tancament: 03.00 hores.
  
Grup E. Pubs, cafésteatre, cafés concert, caféscantant, i locals d'exhibicions especials.
  
Obertura: 12.00 hores.
  
Tancament: 03.30 hores.
  
Grup F. Salons recreatius (màquines tipus A), i salons recreatius de màquines d'atzar tipus B.
  
Obertura: 08.00 hores.
  
Tancament: 01.00 hores.
  
Grup G. Cibercafés amb jocs i salons ciber amb jocs.
  
Obertura: 10.00 hores.
  
Tancament: 24.00 hores.
  
Grup H. Gimnasos, pavellons esportius, piscines de competició i de recreació.
  
Obertura: 07.00 hores.
  
Tancament: 01.00 hores.
  
Grup I. Instal·lacions esportives, frontons i pistes de patinatge.
  
Obertura: 09.00 hores.
  
Tancament: 01.00 hores.
  
Grup J. Sales de festa amb servici de cuina o sense, discoteques, sales de ball amb atraccions o sense.
  
Obertura: 18.00 hores.
  
Tancament: 07,30 hores.
  
Grup K. Locals que hagen obtingut autorització per a la celebració de sessions especials dirigides a menors d'edat.
  
Obertura: 18.00 hores.
  
Tancament: 22.00 hores.
  
Grup L. Sales de conferència, sales d'exposicions, sales polivalents. ludoteques, i salons ciber sense jocs.
  
Obertura: 09.00 hores.
  
Tancament: 01.00 hores.
  
Grup LL. Cibercentres que permeten l'entrada a menors d'edat.
  
Obertura: 09.00 hores.
  
Tancament: 22.30 hores.
  
Grup M. Restaurants i cafeteries realitzades en establiments denominats botigues de conveniència.
  
Obertura: 8.00 hores.
  
Tancament: 03.00 hores.
  
2. Els espectacles, establiments públics i activitats recreatives, inclosos en l'àmbit d'aplicació d'esta orde, podran prolongar l'horari de tancament durant la nit de cap d'any en noranta minuts sobre l'establit en l'apartat anterior.
  
Article 3. Normes generals
  
1. S'entén per horari d'obertura o inici dels espectacles públics i activitats recreatives, el moment a partir del qual es permet l'accés dels espectadors o usuaris al local o establiment.
  
2. A partir de l'hora de tancament no es permetrà l'accés de cap client al local o establiment, no s'expendrà cap consumició i, si és procedent, haurà d'estar fora de funcionament tant la música ambiental com les màquines recreatives, vídeos o qualsevol aparell o màquina semblant i els senyals lluminosos ubicats en l'exterior.
  
Igualment, a l'hora de tancament s'encendran les llums generals del local i les portes d'entrada i d'emergència hauran d'estar expedites i obertes perquè es produïsca el total desallotjament del local en el termini màxim de 30 minuts.
  
Amb independència que hagen finalitzat les tasques pròpies d'arreplegada i neteja del local o establiment, els usuaris no podran romandre en el seu interior a partir de l'hora de tancament, serà responsabilitat dels titulars de l'activitat l'efectivitat del desallotjament i el tancament del local en la forma i temps establit.
  
3. Entre el tancament i obertura dels locals i establiments públics haurà de mediar un període de temps no inferior a quatre hores.
  
Article 4. Sessions destinades a menors d'edat
  
Els locals compresos en el Grup K, que hagen obtingut autorització per a la celebració de sessions especials dirigides a menors d'edat, hauran de mantindre's tancats com a mínim durant una hora des de l'acabament de la sessió i el començament de les sessions ordinàries, si n'hi hagueren.
  
Article 5. Activitats realitzades a l'aire lliure
  
Les activitats compreses en l'article 2.1 d'esta orde, excepte els autocines i cines d'estiu, que es realitzen a l'aire lliure o en instal·lacions portàtils o eventuals en la via pública, ja siguen autoritzades amb caràcter temporal o compten amb llicència o autorització definitiva finalitzaran la seua activitat, en tot cas, a les 01.00 hores, sense perjuí del compliment de les disposicions sobre contaminació acústica.
  
Article 6. Sales de bingo
  
Les Salas de bingo queden autoritzades a un horari únic setmanal d'obertura i tancament de 12 hores ininterrompudes de funcionament dins de l'horari comprés entre les 10.00 i les 3.00 hores de l'endemà.
  
Els divendres, dissabtes i vespres de festius, així com els mesos de juliol, agost i setembre, l'horari podrà ampliar-se fins a les 4,00 hores, i, en estos casos, l'horari de funcionament serà de 13 hores ininterrompudes.
  
Les Salas de bingo hauran de comunicar a la Conselleria d'Economia, Hisenda i Ocupació i a la de Justícia i Administracions Públiques, abans que s'acabe el mes de gener, el seu horari anual. Qualsevol modificació posterior requerirà l'autorització expressa de la Conselleria d'Economia, Hisenda i Ocupació, la qual serà comunicada a la Conselleria de Justícia i Administracions Públiques.
  
Article 7. Establiments annexos a altres instal·lacions principals
  
Els establiments contemplats en el grup C de l'article 2.1, ubicats en instal·lacions en què es desenvolupe una altra activitat considerada com a principal i de les que siguen accessòries, podran tindre el mateix horari d'aquelles.
  
S'entén com a tals els ubicats en ports, aeroports, estacions d'autobusos, de servici i semblants, mentre estiguen operatives les instal·lacions principals. No obstant l'anterior, queden exclosos els establiments o locals situats en centres comercials o grans superfícies comercials o d'oci, en este cas es regiran per l'horari general establit en esta orde, sempre que estiguen compresos dins de l'horari d'obertura i tancament del centre comercial o d'oci en què s'ubiquen.
  
Article 8. Concessió d'horari excepcional pels ajuntaments
  
1. Amb caràcter excepcional i atenent a les peculiaritats de les poblacions, condicions d'insonorització, afluència turística o duració dels espectacles, els ajuntaments podran autoritzar l'ampliació a l'horari general establit en esta orde, en fins una hora, amb motiu de festes populars i revetles municipals, sense perjuí del que establixen les disposicions legals existents en matèria de contaminació ambiental i acústica.
  
2. Les ampliacions a l'horari general a què es referix el paràgraf anterior hauran de ser comunicades a l'òrgan competent de la Generalitat Valenciana, en el termini no superior a quinze dies des de la seua autorització i, en tot cas, abans que eixe horari excepcional s'aplique.
  
3. D'acord amb les prescripcions i principis generals establits en esta orde, correspondrà a les autoritats municipals la determinació dels horaris de començament i acabament de les revetles, concerts i la resta d'espectacles que tinguen lloc amb ocasió de festes patronals o locals.
  
Article 9. Procediment per a la concessió d'horaris especials per la Generalitat
  
1. Les autoritzacions per a l'ampliació de l'horari general dels establiments situats en carreteres, els quals atenguen les necessitats dels treballadors nocturns, així com d'aquells a què es referix l'apartat 1, de l'article 3, del Decret del Govern Valencià 196/1997, d'1 de juliol, tindran caràcter extraordinari i excepcional i es concediran per un termini màxim d'un any.
  
2. El procediment per a la concessió d'horaris especials, serà l'establit per l'article 3 del Decret del Consell de la Generalitat Valenciana 196/1997, d'1 de juliol.
  
Per a això, el titular de la llicència del local, recinte o establiment que sol·licite la concessió d'horari especial, haurà de presentar davant de la Direcció General d'Interior de la Conselleria de Justícia i Administracions Públiques, la sol·licitud en què es faça constar:
  
a) Nom, cognoms i DNI del sol·licitant i, si és procedent, de la persona que el represente, to indicant el domicili que s'assenyale a efectes de notificacions. En el supòsit de persones jurídiques, nom o raó social i NIF, i també, el nom, cognoms, DNI i document que acredite la representació de la persona que actue en el seu nom.
  
b) Horari sol·licitat.
  
c) Còpia cotejada de la llicència municipal de funcionament del local o establiment.
  
d) Memòria justificativa de les causes per què interessa l'horari extraordinari.
  
3. A l'efecte del que disposa l'article 3.2.a) del Decret del Govern Valencià 196/1997, d'1 de juliol, el càlcul del ràdio de residència de 50 metres s'establirà prenent com a referència qualsevol dels punts que conformen el perímetre del local per al qual se sol·licite l'autorització.
  
4. L'òrgan autonòmic competent sol·licitarà els informes següents:
  
a) Informe a l'ajuntament del municipi on estiga ubicat el local objecte de la petició d'autorització, al qual s'adjuntarà l'informe de la policia local.
  
b) Informe a la Unitat del Cos Nacional de Policia Adscrita a la Comunitat Valenciana, o/i de la Guàrdia Civil o de la Policia Nacional.
  
En els dos últims casos la petició d'informe es realitzarà a través de la Delegació del Govern o les Subdelegacions del Govern a les províncies de Castelló i Alacant, segons corresponga.
  
c) En cas que hi hagen, informe de les associacions de veïns de la zona on estiga ubicat el local.
  
d) Informe a les associacions empresarials del sector de l'activitat a què es dedique el local objecte de petició d'horari excepcional.
  
5. No obstant el previst en l'apartat 1 del present article, les autoritzacions d'establiment d'horaris excepcionals, podran ser renovades per un període de temps igual al de la seua concessió, prèvia petició expressa de l'interessat realitzada amb una antelació mínima de dos mesos al termini de l'acabament.
  
6. Les autoritzacions d'ampliació d'horari podran ser revocades en qualsevol moment per causes degudament justificades i motivades, prèvia audiència de la persona interessada.
  
Article 10. Reducció d'horaris
  
1. El procediment per a la reducció de l'horari general dels locals i establiments públics serà l'establit en l'article 3 del Decret 196/1997, d'1 de juliol, del Govern Valencià. S'iniciarà d'ofici per la Direcció General d'Interior de la Conselleria de Justícia i Administracions Públiques o, si és procedent, pels alcaldes, dins dels seus respectius termes municipals, en els supòsits previstos per l'article 5.3 del Decret 196/1997, d'1 de juliol.
  
2. En la resolució per la qual s'acorde la reducció de l'horari, s'establirà també el termini de duració. Una vegada transcorregut, el local tornarà a regir l'horari general que se fixa en la present orde.
  
Article 11. Activitats incompatibles
  
En el cas que en un local s'exercisquen més d'una de les activitats considerades incompatibles per raó d'horari, de conformitat amb el que disposa l'annex Catàleg de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics, i es declare la seua compatibilitat, cada una d'elles haurà de cessar en el seu funcionament d'acord amb l'horari general establit en esta orde.
  
Article 12. Cartell horari
  
1. Els locals compresos dins de l'àmbit d'aplicació de la Llei 4/2003, de 26 de febrer, de la Generalitat Valenciana, d'Espectacles Públics, Activitats Recreatives i Establiments Públics, hauran de col·locar en lloc llegible i visible des de l'exterior un cartell, en el que s'expressarà l'horari que realitzen que haurà d'estar comprés, en tot cas, en l'establit amb caràcter general en l'article 2 d'esta orde.
  
2. En el cartell d'horari es farà constar, si és procedent, les modificacions que, per ampliació o reducció, s'hagen establit respecte a l'horari general de funcionament del local o establiment.
  
DISPOSICIÓ FINAL
  
La present Orde entrarà vigirà l'1 de gener de 2004, i és d'aplicació per a la nit de cap d'any de 2003.
  
DISPOSICIÓ DEROGATÒRIA
  
A l'entrada en vigor de la present Orde queda derogada l'Orde de 19 de desembre de 2002, de la Conselleria de Justícia i Administracions Públiques, per la qual es regulen els horaris d'espectacles, establiments públics i activitats recreatives, durant l'any 2003.
  
València, 19 de desembre de 2003
  
El conseller de Justícia i Administracions Públiques,


Còpia Permalink ELI